Amukan Pocong

Amukan Pocong ialah sebuah siri drama televisyen seram ghaib Malaysia 2012 dibintangi oleh Azhan Rani, Ezany Nizariff, Iqram Dinzly dan Elly Mazlein. Siri ini memulakan tayangan perdana di Slot Seram TV3 dari 15 Mac 2012 hingga 7 Jun 2012 menggantikan Santau Merasuk.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan Long Husin, seorang kaki judi dan dua orang rakannya yang sanggup melakukan apa sahaja demi memenangi pertaruhan terbesar termasuklah menjalankan upacara ilmu hitam selepas berjumpa dengan bomoh Siam.

Malangnya, Long Husin tidak menjangka sesuatu yang lebih dahsyat menanti mereka akibat perbuatan terkutuk itu. Walaupun berjaya mendapat habuan besar pertaruhan, namun, tindakan mereka juga telah ‘membangkitkan’ pocong yang kini berkeliaran ganas dan menuntut darah 13 gadis sunti seperti yang telah janjikan sebelum ini. Siapakah yang bakal menjadi mangsa amukan si pocong dan siapa pula yang berjaya menumpaskan kuasa ilmu hitam ini?

Pelakon

Utama
 Azhan Rani sebagai Long Husin
 Ezany Nizariff sebagai Jidin
 Iqram Dinzly sebagai Lan Becok
 Elly Mazlein sebagai Long Jamilah

Pembantu
 Farhanna Qismina sebagai Aisyah
 Hady Tahir sebagai Awang
 Roslan Saleh sebagai Sulaiman
 Liza Abdullah sebagai Ros
 Latiff Borgiba sebagai Tok Sayut
 Namron sebagai Pak Nang

Penampilan khas
 Neelofa
 Fazura
 Nabila Huda

Penerbitan
Menurut pengarah drama ini, Aidilfitri Md Yunos, Amukan Pocong tidak hanya menampilkan unsur hantu, namun masalah ketagihan judi yang mengakibatkan kehilangan wang simpanan yang menjurus kepada kegiatan jenayah serius. "Kami berharap drama ini sedikit sebanyak dapat menimbulkan kesedaran dan memberi amaran kepada penonton tentang bahaya dan kesan negatif kerana judi boleh memusnahkan kehidupan dalam sekelip mata jika tidak berhati-hati. Malah, drama ini juga menceritakan kisah hantu pocong yang selama ini dianggap makhluk itu suka melompat sedangkan ia sebenarnya berguling".

Rujukan

Drama Melayu 2012
Rancangan TV3